జోమిన్ తయెంగ్

జోమిన్ తయెంగ్ అరుణాచల్ ప్రదేశ్ రాష్ట్రానికి చెందిన మాజీ ఐఏఎస్ అధికారి, రాజకీయ నాయకుడు. ఆయన 2009 అరుణాచల్ ప్రదేశ్ శాసనసభ ఎన్నికలలో దంబుక్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు. 

జోమిన్ తయెంగ్ అరుణాచల్ ప్రదేశ్ రాష్ట్రం నుండి తొలి ఐఏఎస్ అధికారి.

రాజకీయ జీవితం
జోమిన్ తయెంగ్ భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2004 అరుణాచల్ ప్రదేశ్ శాసనసభ ఎన్నికలలో దంబుక్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి రోడింగ్ పెర్టిన్ చేతిలో 51 ఓట్ల స్వల్ప తేడాతో ఓడిపోయాడు. ఆయన ఆ తరువాత  నేషనలిస్ట్ కాంగ్రెస్ పార్టీలో చేరి 2009 శాసనసభ ఎన్నికలలో ఎన్‌సీపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి రోడింగ్ పెర్టిన్ పై 130 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 
మరణం
జోమిన్ తయెంగ్  దీర్ఘకాలిక అనారోగ్యంతో బాధపడుతూ 2013 మే 7న గౌహతిలో  మరణించాడు. ఆయనకు భార్య  గమ్ పెర్టిన్ తయెంగ్, ముగ్గురు కుమారులు & ఒక కుమార్తె ఉన్నారు.

మూలాలు

వర్గం:అరుణాచల్ ప్రదేశ్ రాజకీయ నాయకులు
వర్గం:అరుణాచల్ ప్రదేశ్ వ్యక్తులు